Diari Oficial de la Generalitat Valenciana


Sumari del DOGV 5721, del 11-03-2008 (2008/3085)

RESOLUCIÓ de 27 de febrer de 2008, de la Direcció General d'Administració Autonòmica, per la qual s'adjudica la destinació a Gonzalo José Orellana-Pizarro Ruiz de Elvira, aspirant que, en execució de sentència, ha superat les proves selectives d'accés al grup B, sector administració especial, informàtics, torn de promoció interna, convocatòria 13/2000.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/3085


Data del document
:   27-02-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * recurs administratiu
    * concurs administratiu
    * administració regional
    * execució de sentència
    * professió de la informàtica

RESOLUCIÓ de 27 de febrer de 2008, de la Direcció General d'Administració Autonòmica, per la qual s'adjudica la destinació a Gonzalo José Orellana-Pizarro Ruiz de Elvira, aspirant que, en execució de sentència, ha superat les proves selectives d'accés al grup B, sector administració especial, informàtics, torn de promoció interna, convocatòria 13/2000. [2008/3085]  
Amb data 24 d'octubre de 2006, el Tribunal Superior de Justícia de la Comunitat Valenciana, Sala Contenciosa Administrativa, Secció Segona, va dictar la sentència núm. 1058/2006, estimatòria del recurs d'apel·lació interposat per Gonzalo José Orellana-Pizarro Ruiz de Elvira, contra la sentència núm. 392/2005, de 25 de novembre, del Jutjat Contenciós Administratiu número 7 de València.  
Per resolució de 23 d'abril de 2007, del director general d'Administració Autonòmica, es declarava, en execució de la sentència precitada, la inclusió del recurrent en la llista definitiva d'admesos a la convocatòria número 13/2000, de les proves selectives d'accés al grup B, sector administració especial, informàtics, pel torn de promoció interna.  
Per resolució de 14 de gener de 2008, del conseller de Justícia i Administracions Públiques, publicada en el DOCV núm. 5686, de 23 de gener de 2008, es declarava, en execució de sentència, la superació per l'aspirant Gonzalo José Orellana-Pizarro Ruiz de Elvira, amb DNI número 99532340, de les esmentades proves selectives, amb una puntuació total de 71,53 punts.  
Realitzats els tràmits de presentació i verificació de la documentació exigida en l'apartat segon de la precitada resolució, es va convocar l'aspirant, en data 21 de febrer de 2008, per a l'elecció de destinació, a fi de complir al que disposa l'article 9.1 del Text Refós de la Llei de la Funció Pública Valenciana.  
En virtut d'això i en exercici de les competències atribuïdes per l'article 13 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:  
Primer  
Adjudicar amb destinació definitiva Gonzalo José Orellana-Pizarro Ruiz de Elvira, aspirant que, en execució de sentència, ha superat les proves selectives d'accés al grup B, sector administració especial, informàtics, torn de promoció interna, convocatòria 13/2000, el lloc de treball número 14035, analista-programador, grup B, sector administració especial, nivell 18, complement específic E025, de la Direcció Territorial a Alacant de la conselleria d'Economia, Hisenda i Ocupació.  
Segon. Cessament i presa de possessió  
Cessament  
El cessament de l'adjudicatari es produirà d'ofici el dia 16 de març de 2008 en el lloc que, si fa el cas, exercisca.  
Així mateix, si fa el cas, qui es trobe exercint amb destinació provisional, o de manera interina, el lloc de treball adjudicat, cessarà d'ofici el dia 16 de març de 2008. No obstant això, si el nou titular del lloc comunica amb suficient antelació i per escrit al Servici de Personal de la conselleria d'Economia, Hisenda i Ocupació, la data posterior, dins del termini possessori, en la qual formalitzarà la presa de possessió, qui exercisca eixe lloc provisional o interinament podrà ser cessat d'ofici en la data immediata anterior al dia de l'efectiva presa de possessió del nou titular.  
Presa de possessió  
L'acte de presa de possessió tindrà lloc el dia 17 de març de 2008, a les 10.00 hores, en el la Direcció Territorial de la conselleria de Justícia i Administracions Públiques a Alacant, Rambla Méndez Núñez, 41 (Torre Generalitat) 03589 Alacant.  
No obstant això i de conformitat amb el que disposa l'article 25.3 del Decret 33/1999, de 9 de març, pel que s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, disposarà d'un mes de termini que finalitzarà el 9 d'abril de 2008, per a prendre possessió de la seua destinació en la mateixa seu citada. Si es fera ús del dit termini, durant el mateix no es meritarà cap retribució.  
Tercer. Recursos  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.  
València, 27 de febrer de 2008.- El director general d'Administració Autonòmica: Pedro Javier García Ribot.